Jesus Franco

**Chesus Franko** (, tikrasis vardas *Jesús Franco Manera*; g. 1930 m. gegužės 12 d. – 2008 m. balandžio 2 d.) – ispanų kino režisierius, scenarijų autorius, kompozitorius ir aktorius. Savo darbus jis dažnai pasirašydavo įvairiais vardais (Jess Franco, Franco Manera, Jess Frank, Robert Zimmerman ir kitais).

Jo filmų dažniausios temos – eksploatacinis žanras, ypač temos „moterys kalėjime“, „vampyrės lesbietės“, sadomazochizmas, zombiai bei „sexploitation“ žanras (Franko ekranizavo keletą Markizo de Sado kūrinių). Be šių filmų sukūrė keletą juostų karo tema, apie šnipus, taip pat fantastines juostas bei istorines dramas. Per savo karjerą Franko sukūrė daugiau kaip 160 filmų, tačiau tikslus skaičius nėra žinomas: režisierius paprastai filmuodavo keletą juostų vienu metu, supindamas scenas arba panaudodamas jas keliuose filmuose ir net aktoriai kartais nežinodavo, kad vaidina ne viename, o keliuose filmuose iš karto. Be to, neretai filmai atskirose šalyse pasirodydavo skirtingais pavadinimais bei yra žinomas ne vienas pradėtas, tačiau nebaigtas kūrinys. Beveik visi jo filmai buvo mažo biudžeto ir jų demonstravimas buvo ribojamas cenzūros arba, karjeros pabaigoje, išleidžiami tik DVD formatu. Tai faktiškai leisdavo kurti filmus savo nuožiūra, nederinant darbo su kino kompanijų reikalavimais.

Franko filmams būdingos ilgos, ištęstos erotinės scenos, o kai kurios juostos balansuoja ties pornografijos riba. Jis dažnai filmuodavo laikydamas kamerą rankoje, stambiu planu, kas suteikdavo didesnio realistiškumo. Kitas būdingas režisieriaus bruožas – tie patys aktoriai, bendradarbiavę su juo daugelyje filmų: Lina Romay, Soledad Miranda, Klaus Kinski, Maria Rohm, Monica Swinn, Christopher Lee, Susan Hemingway, Howard Vernon, Alice Arno, Olivier Mathot. Pats režisierius taip pat dažnai atlikdavo nedidelius vaidmenis savo filmuose.

## Biografija
Jau būdamas 6, Chesus, skatinamas vyresniojo brolio Enrique, susidomėjo muzika ir įstojo į Madrido konservatoriją, kurioje baigė pianino klasę.

Vėliau Franko studijavo teisę, pradėjo rašyti romanus David Khume pseudonimu ir įstojo į kinematografijos institutą (IIEC), kuriame studijavo vos 2 metus, derindamas mokslą ir aktorystę teatre. Po to Franko persikėlė į Paryžių, kur Sorbonos universitete studijavo režisūros techniką ir praleido daugybę laiko archyvuose žiūrėdamas kino filmus.

Grįžęs į Ispaniją, Franko pradėjo darbuotis kino industrijoje, pradžioje kaip kompozitorius, vėliau – kaip režisieriaus asistentas, dirbdamas su tokiais režisieriais kaip Joaquin Marchent, Leon Klimovsky, Juan Antonio Bardem, o kompanijoje „Agata Films S.A.“ – ir kaip prodiuseris bei rašytojas. Po daugiau kaip 20 filmų, kuriuose jis buvo asistentu, 1959 m. Franko pradėjo režisuoti pats.

1961 m. kartu su prodiuseriu pamatęs filmą „Drakulos nuotakos“, Franko nusprendė kurti siaubo filmus. Tais pačiais metais pasirodė kultiniu tapęs „L’Horrible Dr. Orlof“, sulaukęs populiarumo ir Jungtinėje Karalystėje bei JAV. Franko filmą ne tik režisavo, bet taip pat parašė scenarijų ir dalį muzikos.

7 dešimtmetyje jis toliau kūrė siaubo filmus, taip pat keletą juostų apie šnipus bei „softcore“ erotinius filmus pagal Markizo de Sado kūrybą. Nors Franko nufilmavo keletą įdomių filmų („99 moterys“ bei 2 filmus su aktoriumi Christopher Lee pagrindiniame vaidmenyje – „Bloody Judge“ ir „Grafas Drakula“), tačiau didesnės finansinės sėkmės nesulaukė.

Tuo laiku režisierius „atrado“ aktorę Soledad Miranda, kuri pirmą didesnį vaidmenį atliko filme „Grafas Drakula“). 1969 m. Franco persikėlė į Prancūziją, kur galėjo kurti filmus su daugiau erotikos ir smurto. Tai buvo mažo biudžeto juostos, beveik visada skirtos suaugusiųjų auditorijai, be didelio finansinio pasisekimo, bet tam tikruose sluoksniuose kultinio, kaip ir pats režisierius, statuso.

Režisieriaus mūza Soledad Miranda buvo nusifilmavusi 6 jo filmuose iš eilės (tarp kurių žinomiausias – „Vampyros Lesbos“), kai 1970 m. žuvo automobilio avarijoje Portugalijoje. Po metų Franko atrado 17-metę aktorę Lina Romay, kuri tapo jo mūza ir kine, ir gyvenime.

Nepaisant to, kad 1970-ųjų pradžioje Franko sukūrė keletą sėkmingų siaubo filmų, daugelis laikė jį pornografinių filmų režisieriumi, nes didžioji dalis jo kuriamų filmų buvo skirta suaugusiųjų kategorijai. 1980-ųjų pradžioje jis vėl sukūrė eilę mažo biudžeto siaubo filmų, tačiau po 1983-ųjų vėl grįžo prie erotinių juostų kūrimo.

1988 m. ir 1996 m. Franko sukūrė du didelio biudžeto siaubo filmus („Beveidė“ ir „Killer Barbys“), įrodydamas, kad, esant pakankamam finansavimui, gali kurti ir tokius filmus, tačiau po 1996 m. nei vienas jo filmas nebuvo demonstruojamas kino teatre, po sukūrimo iš karto išleidžiamas DVD formatu.

## Asmeninis gyvenimas
1962–75 m. Franko buvo vedęs Nicole Guettard, kuri keletą metų padėjo jam rašyti scenarijus kino filmams bei keliuose jų atliko nedidelius vaidmenis. Kartu jie susilaukė dukters Caroline Riviere, taip pat vaidinusios keliuose jo filmuose.

Po to, kai 1970 m. automobilio avarijoje žuvo jo mėgstama aktorė Soledad Miranda, Franko susipažino su tuo metu tik 17 sulaukusia Lina Romay, kurią ėmėsi globoti, ketindamas paversti savo filmų žvaigžde. Jiedu kartu praleido keturis dešimtmečius, Romay buvo ne tik jo mėgstama aktorė, bet ir mūza bei gyvenimo draugė, suvaidinusi daugiau kaip 100-e jo režisuotų filmų.

Jiedu susituokė tik 2008 m. 2012 m. Romay mirė nuo vėžio, būdama 57, o Franko – po metų, sulaukęs 82.

## Filmografija

* „18 Años“ (1959)
* „Rojos“ (1960)
* „La Reina del Tabarin“ (1960)
* „Vampiresas 1930“ (1961)
* „Siaubingasis daktaras Orlovas“ (1962)
* „La Muerte Silba Un Blues“ (1962)
* The Sadistic Baron Von Klaus“ (1962)
* „Chasse a la Maffia“ (1963)
* „The Jaguar“ (1963)
* „El Secreto del Dr. Orloff“ (1964)
* „La Isla del Tesoro“ (1965)
* „The Diabolical Dr. Z“ (1965)
* „Attack of the Robots“ (1965)
* „Residencia Para Espias“ (1966)
* „Les Mignonnes“ (1966)
* „Necronomicon“ (1966)
* „Lucky el Intrepido“ (1966)
* „Operation Re Mida“ (1966)
* „Rote Lippen Sadisterotica“ (1967)
* „Besame Monstruo“ (1967)
* „Das Schloss der Gehenkten“ (1967)
* „Eva en la Selva“ (1967)
* „The Blood of Fu Manchu“ (1968)
* „The Girl from Rio“ (1968)
* „The Castle of Fu Manchu“ (1968)
* „Markizas de Sadas. Žiustina“ (1969)
* „99 moterys“ (1969)
* „Venera su kailiniais“ (1969)
* „Grafas Drakula“ (1969)
* „Kruvinas teisėjas“ (1969)
* „Sadist Erotica“ (1969)
* „Košmarai gimsta naktį“ (1970)
* „Le Labyrinthe de Sexe“ (1970)
* „Judžina“ (1970)
* „Vampyros Lesbos“ (1970)
* „El Diablo que Vino de Akasava“ (1970)
* „Reisas X-312“ (1971)
* „Ji žudė ekstazėje“ (1971)
* „The Revenge of Dr. Mabuse“ (1971)
* „Der Todesrächer von Soho“ (1971)
* „A Virgin Among the Living Dead“ (1971)
* „Blood on the Shoes“ (1971)
* „Dracula vs. Frankenstein“ (1971)
* „Reportažas apie nekaltybę“ (1972)
* „Drakulos duktė“ (1972)
* „Les Demons“ (1972)
* „Los Amantes de la Isla del Diablo“ (1972)
* „Un Capitan de Quince Anos“ (1972)
* „Los Ojos Siniestros del Dr. Orloff“ (1972)
* „Un silencio de tumba“ (1972)
* „La Maison du Vice“ (1972)
* „Robinzonas ir jo laukinės vergės“ (1972)
* „Frankenšteino prakeiksmas“ (1972)
* „Intymus nimfomanės dienoraštis“ (1973)
* „Maciste Contre la Reine des Amazones“ (1973)
* „Les Exploits Erotiques de Macist dans L’Atlantide“ (1973)
* „Plaisir a Trois“ (1973)
* „Al Otro Lado del Espejo“ (1973)
* „Le Comtesse Perverse“ (1973)
* „La Noche de los Asesinos“ (1973)
* „La Casa del Ahorcado“ (1973)
* „Kiss Me, Killer“ (1973)
* „Tender et Perverse Emmanuelle“ (1973)
* „Les Nuits Brulantes de Linda“ (1973)
* „Markizas de Sadas. Judžina“ (1974)
* „La Comtesse Aux Seins Nus“ (1974)
* „Malonumas trims“ (1974)
* „Les Nonnes en Folie“ (1974)
* „Les Emmerdeuses“ (1974)
* „The Sexiest Man in the World“ (1974)
* „Celestine, Bonne a Tout Faire“ (1974)
* „Egzorcistė Lorna“ (1974)
* „Exorcisme et Messes Noires“ (1974)
* „Le Partouze de Minuit“ (1975)
* „Le Sexe Brilliant“ (1975)
* „De Sade’s Juliette“ (1975)
* „Des Filles dans une Cage Doree“ (1975)
* „Barbed Wire Dolls“ (1975)
* „Women Behind Bars“ (1975)
* „Vampyrė“ (1975)
* „Downtown Die Nackten Puppen der Unterwelt“ (1975)
* „Portrait of Doriana Gray“ (1976)
* „Mädchen im Nachtverkehr“ (1976)
* „Weisse Haut auf schwarzen Schenkeln“ (1976)
* „In 80 Betten um die Welt“ (1976)
* „Džekas Skerdikas“ (1976)
* „Die Liebesbriefe einer Portugesischen Nonne“ (1976)
* „Vergės“ (1977)
* „Blue Rita“ (1977)
* „Ilsa, nuožmioji prižiūrėtoja“ (1977)
* „Die Teuflischen Schwestern“ (1977)
* „Meilės stovykla“ (1977)
* „Camp d’Amour“ (1977)
* „Vudu aistra“ (1977)
* „Frauen für Zellenblock 9“ (1977)
* „Nedoros moterys“ (1978)
* „Cocktail Special“ (1978)
* „Elles Font Tout“ (1978)
* „Quel Certo Piacere“ (1978)
* „Je Brule de Partout“ (1978)
* „Merginų konvojus“ (1978)
* „Deux Espionnes Avec un Petit Slip a Fleur“ (1978)
* „Erotinė simfonija“ (1979)
* „Las Chicas de Copacabana“ (1979)
* „El Sadico de Notre Dame“ (1979)
* „Mondo Cannibale“ (1979)
* „Cannibal Terror“ (1980)
* „El Sexo Esta Loco“ (1980)
* „Devil Hunter“ (1980)
* „Eugenie: The Story of a Perversion(1980)
* „Pick-Up Girls“ (1980)
* „Zombie Lake“ (1980)
* „Sadomania: El Infierno de la Pasion“ (1980)
* „Aberraciones Sexuales de una Mujer Casada“ (1980)
* „Kruvinas mėnulis“ (1981)
* „Lindos istorija“ (1981)
* „El Lago de los Virgenes“ (1981)
* „The Night of the Open Sexes“ (1981)
* „El hotel de los ligues“ (1981)
* „Oasis of the Zombies“ (1981)
* „Macumba Sexual“ (1981)
* „La Historia Sexual de O“ (1981)
* „El Tesoro de la Diosa Blanca“ (1982)
* „Botas Negras, Latigo de Cuero“ (1982)
* „Emanuelle Exposed“ (1982)
* „El Siniestro Dr. Orloff“ (1982)
* „Mil Sexos Tiene La Noche“ (1982)
* „La Casa de las Mujeres Perdidas“ (1982)
* „Confesiones íntimas de una exhibicionista“ (1982)
* „Una Rajita Para Dos“ (1982)
* „La Mansion de los Muertos Vivientes“ (1982)
* „Malonumo šūksniai“ (1981)
* „La Sombra del Judoka contra el Dr. Wong“ (1983)
* „Camino Solitario“ (1983)
* „Sangre en mis Zapatos“ (1983)
* „Sola Ante el Terror“ (1983)
* „Los Blues de la Calle Pop“ (1983)
* „Furia en el Tropico“ (1983)
* „Lilian la Virgen Pervertida“ (1983)
* „Las Chicas del Tanga“ (1983)
* „Die Rache des Hauses Usher“ (1983)
* „En Busca del Dragon Dorado“ (1984)
* „Cuanto Cobra un Espia?“ (1984)
* „Juego Sucio en Casablanca“ (1984)
* „Les Amazones du Temple d’Or“ (1984)
* „Bahia Blanca“ (1984)
* „Las Ultimas de Filipinas“ (1985)
* „Bangkok, cita con la muerte“ (1985)
* „Viaje a Bangkok Ataud Incluido“ (1985)
* „La Esclava Blanca“ (1985)
* „El Ojete de Lulu“ (1985)
* „Un Pito Para Tres“ (1985)
* „Entre pitos anda el juego“ (1985)
* „Esclavas del Crimen“ (1986)
* „La Chica de los Labios Rojos“ (1986)
* „Las Chuponas“ (1986)
* „Para Las Nenas Leche Calentita“ (1986)
* „El Miron y la Exhibicionista“ (1986)
* „Falo Crest“ (1987)
* „Fellations Sauvages“ (1987)
* „Fleurs du Mal“ (1987)
* „Beveidė“ (1988)
* „La Bahia Esmeralda“ (1989)
* „La Chute des Aigles“ (1990)
* „À la Poursuite de Barbara“ (1990)
* „Ciudad Baja“ (1992)
* „Don Quijote“ (1992)
* „La Jungla del Miedo“ (1994)
* „Killer Barbys“ (1996)
* „Carne Fresca“ (1997)
* „Lust for Frankenstein“ (1998)
* „Mari Cookie y la tarantula asesina“ 91998)
* „El infierno virtual del Dr. Wong“ (1999)
* „Los blues del vampyro“ (1999)
* „Seda Roja“ (1999)
* „Munecas Rotas“ (1999)
* „Helter Skelter“ (2000)
* „Obietivo a Ciegas“ (2000)
* „Vampire Junction“ (2001)
* „Jess Franco’s Incubus“ (2002)
* „Killer Barbys Contra Dracula“ (2002)
* „Jess Franco’s Perversion“ (2005)
* „Jess Franco’s Passion“ (2005)
* „Moteris gyvatė“ (2005)
* „Take-Away Spirit“ (2009)
* „Paula-Paula“ (2010)
* „Culitos in the Night“ (2012)
* „Revenge of the Alligator Women“ (2013)

## Šaltiniai

## Nuorodos

* IMDb profilis